cyanic-selkie/wikianc huggingface dataset:
Dawsoni maakond (Georgia)
Rahvastik
Elanike arv oli 2010. aasta rahvaloenduse järgi 22 330.
Ivan Belõhh
Tema esimene jutustus ilmus ajakirjanduses 1968. aastal. Seejärel avaldas ta jutustusi ajalehtedes ja ajakirjades ning ühiskogumikes. 1997–2012 avaldas Belõhh viis proosaraamatut.
Dawsoni maakond (Georgia)
Rahvastik
Rahvaarvu muutus (hinnanguline 1. juuli seisuga) :
Ivan Belõhh
Eesti keeles on avaldatud Ivan Belõhhi jutustus "Seal kaugel-kaugel" 2011. aastal ilmunud kogumikus "Seal kaugel-kaugel : valik komi proosat : 30 lugu 27-lt autorilt aastatest 1924–2010."
Siri
Uurimistöö ja areng
Apple'i versioon Sirist on aga integreeritud iOS-i funktsioonidega. Näiteks toetab Siri muusikat, kontakte ja kalendrit.
Austraalia versiooni naishääle nimi on Karen, hääle autor on Karen Jacobsen (laulja ja laulusõnade autor). Jacobsen on ka austraallanna hääleks Garmini, Navmani, TomTomi ja Mio GPS-seadmetes.
Imastu Siniallikad
Imastu Siniallikad on kaitstavad allikad Lääne-Viru maakonnas Tapa vallas. Siniallikaid on kolm: Suur Siniallikas, Väike Siniallikas ja Umballikas. Nende koguvooluhulk on 70–500 l/s.
Siri
Siri automaailmas
Mercedes-Benzi USA esindaja Donna Boland ütles, et tänu Siri omadusele kasutajaga rääkida ei ole juhil vaja jälgida ekraani, seega saab ta hoida käed roolil ja silmad maanteel. Boland selgitas, et kui juhil on olemas iPhone 4S või uuem iPhone'i mudel, saab ta selle autoga ühendada ja Mercedes-Benzi rakendustarkvara abil Siriga iPhone'i kasutada.
Walery Sławek
pisi|upright|Walery Sławek Walery Jan Sławek (2. november 1879 Strutõnka Nemõrivi juures – 3. aprill 1939 Varssavi) oli Poola poliitik.
Siri
Siri automaailmas
BMW esindaja Dave Buchko sõnul toetab uus süsteem nii helistamist, muusika kuulamist, tekstsõnumite saatmist kui ka meeldetuletuste loomist, ilma et kasutajal oleks vaja telefoni poole vaadata.
Walery Sławek
Ta sündis aastal 1879 Strutõnkas Nemõrivi lähedal (praeguse haldusjaotuse järgi Lõpovetsi rajoonis Vinnõtsja oblastis Ukrainas).
Ta oli 1930. aastatel kolm korda Poola peaminister: 29. märtsist 1930 kuni 25. augustini 1930, 4. detsembrist 1930 kuni 27. maini 1931 ja 28. märtsist 1935 kuni 12. oktoobrini 1935.
1934. aastal anti talle Kotkaristi I klassi teenetemärk.
Siri
Siri automaailmas
Senini ei ole kindel, kas loodav nupp töötab vaid Apple'i toodetega või on see üldkasutatav. Mercedes-Benzis on Bolandi sõnul aga Mercedese enda navigatsiooninupp, millel on nii iOS-i kui ka Androidi tugi.
Arvamused
The Guardianis ilmunud artiklis mainis ajakirjanik, et Siri isiksus on ebameeldivalt alandlik, kuid tarkvara ise töötab väga hästi.
American Civil Liberties Union (ACLU) ja NARAL Pro-Choice America aga kritiseerisid Sirit, sest ta ei suutnud leida informatsiooni ei rasestumisvastaste vahendite ega aborditeenuste pakkujate kohta. Apple'i sõnul oli tegu tarkvaraveaga, mis parandatakse lõppversioonis.
Siriga on probleeme olnud ka sellistes inglise keelt kõnelevates piirkondades, kus keelt räägitakse eripärase kohaliku aktsendiga, näiteks Šotimaal, Bostonis ja Ameerika lõunaosas. Apple'i sõnul paraneb Siri keeletuvastus ajapikku eri dialektide ja aktsentidega töötamise käigus.
Ehkki Siri ei taga pimedatele kõikide funktsioonide kasutamist, on Rahvusliku Pimedate Föderatsiooni (National Federation of the Blind) esindaja sõnul iPhone pimedatele kõige paremini ligipääsetav telefon.
2012. aasta märtsis avaldas American Civil Liberties Union muret suure informatsioonihulga üle, mis Apple Inc.-ile saadetakse.
2012. aasta märtsis kaebas Frank M. Fazio Apple'i kohtusse. Fazio sõnul on Siri reklaamid eksitavad ja ilma Sirita olevat iPhone 4S vaid "kallim iPhone". Kaebuse põhjal oli Faziol raskusi, et kasutada samu Siri funktsioone, mida näidatakse reklaamides. Lisaks polnud Fazio rahul ajaga, mis kulub Siril vastamiseks, sest reklaamides käivat kõik hoopis kiiremini.
Timothy Peake
Timothy Nigel Peake (sündinud 7. aprillil 1972 Chichesteris) on Briti Armee Lennukorpuse ohvitser ja Euroopa Kosmoseagentuuri (ESA) astronaut.
Peake on esimene Briti päritolu ESA astronaut, kuues Briti päritolu Rahvusvahelise Kosmosejaama (ISS) meeskonnaliige ja seitsmes Briti päritolu inimene, kes on käinud kosmoses. Peake valiti astronaudiks 2009. aastal ja ta oli detsembrist 2015 kuni juunini 2016 ISS-i 46./47. ekspeditsiooni liige.
Ristlaadimine
Ristlaadimise ajalugu
Ristlaadimise ajalugu ulatub 1930. aastatesse, kui maanteetranspordi ettevõtted alustasid osakoormate käitlemist. Ristlaadimist kasutatakse paljudes valdkondades. Transpordis seisneb ristlaadimine erinevate kaubasaatjate täiskoormast väiksemateks saadetisteks konsolideerimises, et saavutada mastaabisäästuefekt. Jaekaubanduses tähendab ristlaadimine toodete vastuvõttu paljudelt tarnijatelt ja nende sorteerimist väljuvateks saadetisteks, mis lähetatakse kauplustesse. Ristlaadimise integreerimisel töösse väheneb või kaob ettevõtetel vajadus hoiustada laovarusid. Ristlaadimise efektiivsusesse usub ka maailma suurim jaekaubanduskett Walmart, kes alustas nimetatud toiminguga opereerimist oma ladudes 1980. aastate lõpus.
Ristlaadimise kirjeldus
Ristlaadimine algab saadetiste saabumisega laoterminali tarnijatelt. Terminali saabunud saadetistele tehakse vastavuskontroll, mille eesmärk on teha kindlaks tellimuse õigsus. Vastavuskontrolli läbinud sorteerimata kaubad toimetatakse sorteerimisalale. Sorteerimisalal jaotatakse saadetised vastavalt tellimustele ümber. Pakkeühikud paigutatakse kaubaalustele ning mähitakse pakkekilesse. Valmis saadetis kaalutakse veo tarbeks ning varustatakse transpordietikettidega. Sorteeritud kaubad lähetatakse igasse kauplusesse sellisel viisil, et igale kliendile lähetatav saadetis sisaldab tooteid mitmelt tarnijalt.
Kuhane keel
Kuhane keel (vanema nimega subia keel ja basubia keel) on Nigeri-Kordofani hõimkonda bantu keelte hulka kuuluv keel.
Kuhane keelt kõneleb kokku umbes 35 000 inimest. Peamiselt kõneletakse keelt Namiibias Okavango jõe kallastel, 2006. aasta seisuga 26 600 inimest. Sama aasta seisuga loendati Botswanas 3000 kuhane keele kõnelejat.
Leksikaalselt sarnaneb keel lujana (61%) ja tonga keelega (60%). Kuhane keel on üks bantu keeli, mille tähestik sisaldab imihäälikuid. Keele kõnelejad on peamiselt kristlased.
Arvsõnad
Arvsõnad 1–10 kuhane keeles on järgmised:
Keelenäiteid
Keelenäiteid kuhane keelest:
Araabia-Nuubia kilp
pisi|Aafrika põhjaosa. Araabia-Nuubia kilp on üleval paremal Araabia-Nuubia kilp on kilp Põhja-Aafrikas ja Araabia poolsaarel.
Araabia-Nuubia kilbil asuvad osaliselt Iisrael, Jordaania, Egiptus, Sudaan, Eritrea, Etioopia, Somaalia, Saudi Araabia ja Jeemen. Saudi Araabias on kilbi osaks ‘Asīri provintsi mägismaad, lõunas Etioopia mägismaa. Põhjapoolsem osa kilbist on kõrbeline. Kilbi pindala on 2 725 000 km²
Araabia-Nuubia kilp on osa Sahara metakraatonist (tegu on endise kraatoniga, mis on taas seismiliselt aktiivseks muutunud).
Kilbil avanevad proterosoikumi kivimid. Suur osa Araabia-Nuubia kilbist on moodustunud Ida-Aafrika orogeneesi käigus (neoproterosoikum), mis oli seotud Gondwana tekkega. Vanimad kivimid kilbil on 870 miljonit aastat vanad ofioliitsed kompleksid. Kilbi tekkeks kulus hinnanguliselt 300 miljonit aastat. Protsessi lõpus sattus sealne noor maakoor Gondwana tekkel surve alla, mis muutis maakoore paksemaks. Praegu on maakoore paksus kilbil 40–45 kilomeetrit. Tektooniline aktiivsus kilbil oli Kambriumi ajastu liivakivide moodustumise ajaks (530 miljonit aastat taagas) lõppenud.
Kilp on kivimiliselt koostiselt mitmekesine. Levinud on mitmesugused moondekivimid ja tardkivimid ning neid lõikavad arvukad intrusioonid. Tektooniliste protsesside käigus tekkinud madalamad kohad on moodustunud settekivimitest, sealhulgas liivakivist.
Kilbi kivimid paljastusid taas, kui tekkis Punane meri. Mere teke tõi kaasa ümbritseva maapinna kerke, mille käigus seda katnud settekivimid minema uhuti. Kõrbeline kliima, peaaegu täielikult puuduv taimkate ja fanerosoikumi setete puudumine muudavad piirkonna maakoore tekke uurimisel äärmiselt väärtuslikuks.
Kilp on olnud üks esimesi geoloogiliste uuringute alasid meie planeedil. Egiptlased hankisid sealt kulda ja graniiti, roomlased porfüüri. Ka Araabia poolsaarel on üle 5000 aasta tegutsenud kaevandusi.
Kannelüür
pisi|Vasakul [[dooria orderile iseloomulik kanneleering, paremal joonia ja korintose orderite kanneleering samba ristlõikel]] pisi|Erinevad kanneleeringu tüübid Kannelüürid ehk kanneleering (prantsuse keeles cannelure 'vagu, soon', ladina keeles canna 'pilliroog', vanakreeka keeles κάννα, kánna 'toru') on vertikaalselt kulgevad rihvad ehk nõgusad ehisvaokesed samba, piilari või pilastri tüvesel. Pärit antiikarhitektuurist, esineb kanneleeringut ka romaanikas, gootikas ja renessansis ning neist lähtunud stiilides. Kanneleerimine (rihvamine) muudab samba tüvese näiliselt saledamaks.
Ida-Alpide slaavi asustus
Ida-Alpide piirkonna asustamine varaslaavlaste poolt toimus 6.–8. sajandil. See oli osa varaslaavlaste lõunasuunalisest laienemisest, mille tulemuseks oli lõunaslaavi rühma kujunemine ja lõppkokkuvõttes tänapäeva sloveenide etnogenees. Seotud Ida-Alpide territooriumid hõlmavad tänapäeva Sloveenia, Ida-Friuli ja suur osa tänapäeva Austriast (Kärnten, Steiermark, Ida-Tirool, Alam-Austria ja Ülem-Austria).
Ajalooline taust
Slaavlaste ränne oma kodumaalt algas laias laastus 4. sajandi lõpust 5. sajandi alguseni, kui germaanlased hakkasid liikuma Rooma riigi territooriumile. Rändeid ergutas hunnide saabumine Ida-Euroopasse. Seejärel võitlesid germaanlased kontrolli eest laguneva Rooma riigi idaosa territooriumite üle. Slaavi hõimud olid osa erinevatest hõimuliitudest germaani (langobardid, gepiidid) ja euraasia (avaarid, bulgaarid) rahvastega.
Barnabas Sibusiso Dlamini
Barnabas Sibusiso Dlamini (15. mai 1942 – 28. september 2018) oli Svaasimaa poliitik, aastatel 2008–2018 Svaasimaa peaminister.
Ida-Alpide slaavi asustus
Tõendid
Valdav vaade Ida-Alpide slaavi asustusele põhineb peamiselt arheoloogilistest jäänustest saadud tõenditel (millest paljud on avastatud ulatusliku maantee-ehituse tõttu 1991. aasta järgses Sloveenias), etnograafilistel jälgedel (maa-asustuse ja maaharimise mustrid), samuti ajaloolise lingvistika (sealhulgas toponüümide) tuvastamisel. Pealegi kinnitavad seda täielikult suhteliselt vähesed kättesaadavad kaasaegsed mainimised ja varased ajalooallikad (nagu Paulus Diaconuse "Historia Langobardorum" või paavst Gregorius I kirjad). Teine oluline tõend slaavlaste edasiliikumisest on iidsete kristlike piiskopkondade järkjärguline langus vastavates piirkondades. Alpislaavlased, sealhulgas karantaanialased, pärinesid peamiselt Praha-Kortšaki kultuuri slaavlastest. 10. sajandil mõjutas neid oluliselt Pannoonia slaavlaste Bijelo Brdo kultuur.
Barnabas Sibusiso Dlamini
Ta oli peaminister ka aastatel 1996–2003.
Ida-Alpide slaavi asustus
Asustuse etapid
thumb|Slaavi territooriumite piirid kuningas [[Samo valitsemise ajal 631. aastal]]
Barnabas Sibusiso Dlamini
Aastatel 1984–1993 oli ta rahandusminister.
Ida-Alpide slaavi asustus
Asustuse etapid
Slaavi asustuse esimene etapp Ida-Alpide piirkonnas on dateeritud u 550. aastasse ja pärineb tänapäeva Morava piirkonnast (s.o lääneslaavi keelt kõnelev haru). Sealt liikusid slaavi rahvad lõuna suunas endise Rooma Noricumi provintsi territooriumile (tänapäeva Ülem- ja Alam-Austria piirkonnad). Järgnevalt edenesid nad piki alpijõgede orge Karawankide mäestiku suunas ja Poetovio (tänapäeva Ptuj) asula suunas, kus kohaliku piiskopkonna allakäik on registreeritud enne 577. aastat.
Slaavi asustuse teine etapp tuli lõunast ja toimus pärast langobardide taandumist Põhja-Itaaliasse 568. aastal. Langobardid sõlmisid lepingu loobutud territooriumi loovutamisest oma uutele liitlastele avaaridele, kes sel ajal olid slaavlaste isandad. Avaarid ilmusid Euroopasse esmakordselt 560. aasta paiku, kui nad jõudsid Doonau alamjooksule. 567. aastal võitsid avaarid ja langobardid üheskoos gepiide. Pärast langobardide Itaaliasse kolimist 568. aastal said avaaridest nii Kesk-Doonau madaliku (mille nad olid vallutanud 582. aastaks) kui ka külgneva Ida-Alpide piirkonna nominaalsed valitsejad. Slaavi-avaari edenemine Ida-Alpide suunas on jälgitav Aquileia metropoliitkiriku sinodiaruannete põhjal, mis räägivad iidsete piiskopkondade (Emona, Celeia, Poetovio, Aguntum, Teurnia, Virunum, Scarabantia) langusest vastavas piirkonnas. 588. aastal jõudsid slaavlased Sava jõe ülemjooksu piirkonda ja 591. aastal saabusid nad Drava ülemjooksu piirkonda, kus nad võitlesid varsti baierlastega, keda juhtis kuningas Tassilo I. 592. aastal võitsid baierlased, kuid 595. aastal saavutas slaavi-avaari armee võidu ja kindlustas seega frankide ja avaaride territooriumite vahelise piiri. Aastatel 599–600 tungisid slaavlased läbi Istria ja Karsti piirkonna Itaalia suunas.
Saksa kolonisatsiooni tõttu Austrias asustasid slaavlased 600. aasta ja 8. sajandi vahel kogu Krasi ja Gaili oru. Sealt tungisid nad Friulisse Val Canales ja kõrvalorgudesse (Dogna, Val Raccolana, Val Resia), liikudes isegi Degano, Buti ja Tagliamento jõe orgudesse. Teised alad, kust slaavlased tungisid, olid Isonzo ja Vipava jõe orud, kuhu nad sisenesid 8. sajandil. Sellesse piirkonda olid nad ilmunud juba 600. aasta alguses toimunud slaavi-avari rüüsteretkede ajal. Lõpuks olid slaavi jõukude poolt põhjustatud rüüsteretked ja kokkupõrked Torre ja Natisone jõe orgudes kuni 720. aastani. Slaavlaste katse tungida vägivaldselt lääne suunas lõppes tõenäoliselt pärast seda, kui nad langobardididelt 720. aastal Laurianas lüüa said. Seejärel kutsusid Aquileia patriarhid slaavi asunikke asustama Kesk- ja Alam-Friuli alasid Livenza jõeni, mis olid laastatud madjarite sissetungides.
Avaaride domineerimine slaavlaste üle kestis kuni 620. aastate keskpaigani. 623. aastal mässasid slaavlased frangi kaupmehe Samo juhtimisel avaaride vastu. 626. aastal said avaarid Konstantinoopoli all lõplikult lüüa, pärast mida sai Samo esimese ajalooliselt teadaoleva slaavi riigikorra, Samo hõimuliidu valitsejaks, mis kestis kuni tema surmani 658. aastal. Seejärel tekkis 660. aasta paiku väiksem slaavi vürstkond, tuntud kui Karantaania, ja liideti 745. aastal Frangi riigiga.
Slaavlased ja algne elanikkond
Pärast asumist Ida-Alpide piirkonda allutasid slaavlased algse romaniseerunud elanikkonna, kes oli elanud endise Noricumi provintsi territooriumil ja selle linnades. Hilisantiigis vältis algne elanikkond slaavi asunikke, kolides kaugetesse ja kõrgetesse kohtadesse, tavaliselt mägedesse, kuhu nad ehitasid kindlustusi; sellised näited on Ajdna Karawankide mägedes ja Rifnik tänapäeva Celje lähedal. Kuid hiljutised arheoloogilised uuringud näitavad, et isegi mõned hästikindlustatud linnad madalamatel aladel suutsid end sissetungijate eest kaitsta. Osa põliselanikkonnast põgenes Itaaliasse ja linnadesse piki Aadria mere rannikut, nende seas Civitas Nova (tänapäeva Novigrad). Slaavlased orjastasid palju põliselanikke (vana slaavi mõiste orjade kohta oli krščenik – 'kristlane', kuna põliselanikud olid kristlased), kuid mõned sulandusid slaavlastega.
Slaavlased nimetasid romaniseerunud pärismaalasi Vlahi või Lahi. Teatud kohanimed tänapäeva Sloveenias, nagu Laško, Laški rovt, Lahovče ja teised, annavad sellest tunnistust. Ka mitmed jõenimed tänapäeva Sloveenias, nagu Sava, Drava, Soča, samuti geograafiline nimi Carniola (sloveeni Kranjska) on võetud kasutusele romaniseerunud pärismaalastelt.
Aitana Bonmatí
Aitana Bonmatí Conca (sündinud 18. jaanuaril 1998 Vilanova i la Geltrús) on Hispaania jalgpallur, kes poolkaitsjana Hispaania kõrgliiga klubis Barcelona ja Hispaania naiste jalgpallikoondises.
Suur Siniallikas
Suur Siniallikas on mitme Eesti allika nimi:
Aitana Bonmatí
Koondisekarjäär
Aastatel 2013–2018 mängis Bonmatí Hispaania noortekoondistes, kellega jõudis mitmel turniiril finaali. Euroopa omavanuste meistriks tuli ta 2015. aastal tuli ta Hispaania kuni 17-aastaste koondisega ja 2017. aastal Hispaania kuni 19-aastaste koondisega. 2018. aasta juunioride maailmameistrivõistlustel kaotas ta Hispaania kuni 20-aastaste koondisega Jaapani eakaaslastele.
Hispaania naiste jalgpallikoondises tegi Bonmatí debüüdi 2017. aasta novembris. Koondisekarjääri esimese värava lõi ta 9. aprillil 2019 sõprusmängus Inglismaa vastu.
2023. aasta maailmameistrivõistluste esimeses alagrupimängus lõi ta värava Costa Rica vastu ja kaheksandikfinaalis kaks väravat Šveitsi vastu.
Odessa Mereakadeemia
Rahvuslik Ülikool Odessa Mereakadeemia on ülikool Ukrainas.
Ummaleelo
Ummaleelo eesti ansambel, mis esitas setu rahvalaule tänapäevaste muusikariistadega.
Ansambel asutati 1996 ansambli Ummamuudu ja laulukoori Leelonaase ühise projektina.
Ansambel andis 1997 välja albumi "Ummaleelo".
Momoko Kōchi
Momoko Kōchi (jaapani keeles 河内 桃子 Kōchi Momoko; 7. märts 1932 Tōkyō – 5. november 1998 Tōkyō) oli jaapani näitleja.
Tiiu Argus
Tiiu Argus (kuni 1956 Tiiu Kirikal; 13. märts 1925 – 4. juuli 2013) oli eesti arhitekt.
Ta lõpetas 1944. aastal Tallinna 8. Gümnaasiumi ja 1950. aastal Tallinna Polütehnilise Instituudi ehitusteaduskonna arhitektuuri erialal.
Heinz Wüstenhagen
Heinz Wüstenhagen (30. detsember 1931 – 2011) oli saksa amerikanist. Tuntud ühena Saksa DV amerikanistika alusepanijatest.
Ilzeskalns
Ilzeskalns rajati nõukogude perioodil Kuļņeva küla ja Ilzenberga mõisa keskuse kohale kui Gailumi külanõukogu halduskeskus ja Gailumi sovhoosi keskasula. Aastast 1989 oli küla Ilzeskalnsi sovhoosi keskasulaks. Ilzenberga kuulus aastani 1949 Bērzgale valda, Kuļņeva aga Makašēni valda.
Sealsesse õigeusu kirikusse on maetud Vene sõjaväelane Jāakov Kulnev.
Aastal 2018 oli külas 277 elanikku, aastal 2022 oli elanikke 162.
Pauli Toivonen
pisi|Pauli Toivoneni pere. Pauli Toivonen (22. august 1929 Hämeenlinna – 14. veebruar 2005 Espoo) oli soome rallisõitja.
Toivose karjäär algas aastal 1953, kui ta oli Jyväskylä Suurajojen prahtimisliige ja Toivose sugulane Pentti Barck tahtis, et ta seal osaleks. Ta sõitis Wolkswagen Kuplaga.
Esimese tehasetiimi sõlmis Toivonen 1959. aasta Simcaga, kuid läks aasta päräst Citroeni tehasetiimi.
Aastal 1967-1969 oli ta Porsche tehasetiimisõitja.
Toivonen lõpetas ralli karjääri 1969. aastal.
Tal on pojad Henri, kes suri Korsika rallil 1986, ja Harri, kes on samuti rallisõitja.
Ryan Whiting
Ryan Keith Whiting (sündinud 24. novembril 1986 Harrisburgis Pennsylvanias ) on USA kuulitõukaja, kahekordne sisekergejõustiku maailmameister (2012, 2014). Ta on võistelnud ka kettaheites.
Whiting võitis 2005. aasta juunioride Pan-Ameerika meistrivõistlustel esikoha kuulitõukes ja kettaheites. Ta võitis NCAA sisemeistrivõistlustel kuulitõukes esikoha 2008, 2009 ja 2010, samuti (väli)kergejõustiku meistrivõistlustel 2009 ja 2010. Kettaheites võitis ta NCAA meistrivõistlusted 2010. 2011. aasta Taegu maailmameistrivõistlustel oli ta seitsmes.
Whiting võitis 2012. aasta sisemaailmameistrivõistlustel İstanbulis kuldmedali isikliku rekordiga 22.00. Londoni olümpiamängudel oli ta üheksas tulemusega 20,64.
2013. aasta maailmameistrivõistlustel Moskvas võitis Whiting hõbemedali tulemusega 21.57. Samal aastal tuli ta USA meistriks nii sise- kui ka välitingimustes. 2014. aastal tuli ta teist korda sisemaailmameistriks.
2013. aastal püstitas ta Dohas uue isikliku rekordi 22.28 kuulitõukes. Sisetingimustes on tema rekord 22.23, mis on püstitatud 2014. aasta veebruaris Albuquerques. Kettaheite rekord on 61.11 aastast 2008.
Vambo Kaal
Vambo Kaal (sündinud 12. märtsil 1949 Pöide vallas) on Eesti poliitik.
Ta lõpetas aastal 1974 Eesti Põllumajanduse Akadeemia loomaarsti kvalifikatsiooniga. Lisaks õppis ta aastatel 1988–1992 Tartu Ülikoolis kaugõppes sotsiaalpsühholoogia erialal.
Valiti taasasutatud Eesti Loomaarstide Ühingu esimesse juhatusse 1989. aastal.
Ta oli Eesti Kongressi liige.
Ta oli VII, VIII ja IX Riigikogu liige, kuulus Mõõdukate fraktsiooni ja oli maaelu komisjoni liige.
Aastatel 2003–2009 oli ta Kiili vallavanem.
Töötas Harjumaa Omavalitsuste Liidu büroojuhina 2011–2017 ja ei kuulunud ühtegi erakonda. Alates 2017. aastast on Kiili Valla volikogu liige (Valimisliit Kiili Arenema – RESTART)
Svante Arrhenius
Svante Arrhenius, täisnimega Svante August Arrhenius (19. veebruar 1859 Viki linnus, Rootsi – 2. oktoober 1927 Stockholm), oli Rootsi füüsik ja keemik, kes formuleeris elektrolüütilise dissotsiatsiooni teooria. Selle eest anti talle 1903. aastal Nobeli auhind keemias. Ta formuleeris ka Arrheniuse võrrandi (seob kiiruskonstandi, aktivatsioonienergia ja temperatuuri) ja defineeris Arrheniuse happe. Ta oli üks füüsikalise keemia rajajaid.
Ta oli ka esimene, kes arvutas füüsikalise keemia printsiipe rakendades välja, kui palju võib atmosfääris olev CO 2 mõjutada kliimat, kuigi ta ei olnud esimene, kes kasvuhooneefekti olemasolu välja pakkus (selleks oli Joseph Fourier). Tema silmapaistvat panust keemiasse ja füüsikasse väljendab näiteks tema järgi nimetatud kraater Kuul.
Haridus
Arrhenius käis Uppsala kuulsas katedraalikoolis ja pärast seda Uppsala ülikoolis, kus õppis matemaatikat, keemiat ja füüsikat. Sealt sai ta 1878. aastal bakalaureusekraadi. Edasiseks teadussuunaks valis ta füüsika, kuid ei olnud oma instruktoriga rahul, kuna too soovis tegeleda vaid spektroskoopiaga. Seetõttu läks Arrhenius Stockholmis asuvasse Rootsi teaduste akadeemiasse füüsik Erik Edlundi käe alla õppima. Seal koostas ta ka oma esimese iseseisva teadustöö. Sellest sai lõpuks tema doktoriväitekiri, mida ta läks Uppsala ülikooli kaitsma. 1884. aastal anti talle küll doktorikraad, aga töö sai väga madala hinnangu.
Isiklikku
Svante August Arrhenius oli Svante Gustaf Arrheniuse ja Carolina Christina Thunbergi poeg. Ta esivanemad olid põllumehed ning ta isa oli katastrimõõdistaja, onu botaanik.
Juba väiksest peale oli ta väga andekas matemaatikas. Kolmeaastaselt õppis ta iseseisvalt lugema.
Arrhenius oli kahel korral abielus. 1894. aastal abiellus ta oma parima õpilase Sofia Rudbeckiga, kellega tal oli poeg Olof. Rudbeck oli ka üks esimesi naisi, kes sai Uppsala ülikoolist bakalaureusekraadi loodusteadustes. Abielu oli õnnetu ning lõppes 1896. aastal lahutusega. 1905. aastal abiellus ta Maria Johanssoniga, kellega tal oli poeg Sven ning tütred Ester ja Anna-Lisa.
1901. aastast kuni surmani oli ta ka Nobeli komitee liige, ametlikult füüsikas ja de facto ka keemias. Üks tema märkimisväärseid panuseid komitee töösse oli ettepanek lasta kandidaate nomineerida ka välismaalastel, tehes Nobeli auhinna rahvusvaheliseks. Samas on teada, et Arrhenius ei olnud oma kandidaatide nomineerimisel erapooletu – ta üritas oma sõpradele auhinna saamisel abiks olla, samas tegi kõik endast oleneva, et oma vaenlased sellest ilma jätta.
1924. aastal sai ta insuldi, millest enam täielikult ei toibunud. See pani punkti tema arvukatele reisimistele. 2. oktoobril 1927 suri ta 68-aastaselt ägeda soolepõletiku tagajärjel. Arrhenius maeti Uppsala linnakalmistule, mis on ta lapsepõlvekodule väga lähedal.
Elektrolüütilise dissotsiatsiooni teooria
Arrheniuse teadustöö fookuses olid elektrolüüdid ja nende elektrijuhtivus. Tema algne eesmärk oli määrata lahustunud mittelenduvate ühendite molekulmassi elektrijuhtivuse mõõtmise teel. 1884. aastal kaitses ta oma 150-leheküljelise doktoriväitekirja elektrolüütide juhtivusest. Seda aga hinnati madalalt, kuna tema ideed olid liiga uuenduslikud, tolle aja arusaamade kohaselt lausa uskumatud. Seetõttu ei saanud ta ka dotsendiks, mistõttu Arrhenius oli väga pettunud ning tundis, et ta akadeemilisel karjääril pole tulevikku. Siiski oli aga seesama töö alguspunktiks tema hilisemale Nobeli auhinna saamisele. Tolle teadustöö väide oli, et elektrolüüdid dissotsieeruvad laetud osakesteks (ioonideks) ka iseenesest, ilma elektrivoolu rakendamata. See uus käsitlus tekitaski algul tugevat vastasseisu, kuna oli kaasaegsetest teadmistest liiga erinev.
Ta väitis, et dissotsieerunud hüdraatidel (Arrheniuse kasutatava definitsiooni järgi vesinikku sisaldavad happed ja alused) on "aktiivsed" (elektrolüütsed) ja "mitteaktiivsed" (mitteelektrolüütsed) osad ning selle lahuse juurde käib ka vesi. Need komponendid on omavahel keemilises tasakaalus ja elektrolüüdi lahjendamisel aktiivsete osakeste osakaal suureneb ning mitteaktiivsete oma väheneb. Seda teooriat laiendas ta ka sooladele ning defineeris nii ka aktiivsuskoefitsiendi, mis väga lihtsalt seletades näitab dissotsiatsiooni ulatust lahuses.
Kasvuhooneefekt
Arrhenius oli esimene, kes kvantifitseeris seose atmosfääris leiduva CO2 ja maapinna temperatuuri vahel. Ta algne eesmärk oli selgitada temperatuurikõikumisi jääaegade ja jäävaheaegade vahelisel perioodil, kuid varsti arendas teemat edasi, näitamaks teoreetiliselt, kuidas võiks suuremalt osalt tööstusest pärineva süsihappegaasi kontsentratsiooni tõus atmosfääris mõjutada aja jooksul planeedi kliimat. Ta arvutas välja, et kahekordne CO2 kontsentratsiooni tõus tõstaks Maa temperatuuri 5–6 °C võrra. Tänapäevaks on kasvuhooneefekti ja selle tagajärge, globaalset soojenemist, aktsepteeritud kui fakti ning see on leidnud kindla koha tänapäevases kliimateaduses.
Arrhenius muudes teadusharudes
Hilisemas elus, kui tema teooriad füüsikas ja keemias olid juba laialdaselt omaks võetud, tegeles ta veel ka füsioloogia, geograafia ja astronoomiaga. 1907. aastal avaldas ta teksti "Immunochemistry", mille teema oli mürkide ja vastumürkide uurimine füüsikalise keemia meetoditega. Üks tema tuntumaid töid väljaspool ta põhivaldkondi on "Worlds In The Making: The Evolution Of The Universe", mis käsitleb panspermiat ehk hüpoteetilist elu levimist taevakehalt taevakehale näiteks komeetide vahendusel.
Nelli Differt
Nelli Differt (neiupõlvenimi Paju, sündinud 24. juulil 1990 Haapsalus) on Haapsalu vehklemisklubi En Garde epeevehkleja, juunioride maailmameister (2010) ja juunioride Euroopa meister (2007) naiskondlikus epeevehklemises.
Nelli Differt on lõpetanud 2009. aastal Haapsalu Wiedemanni Gümnaasiumi ja 2012. aastal füsioterapeudina Tartu Ülikooli kehakultuuriteaduskonna. Töötanud 2014. aastast Läänemaa Haiglas füsioterapeudina.
Sport
Ta harrastab epeevehklemist alates 2000. aastast, tema treener on Helen Nelis-Naukas.
Individuaalvõistlus
Individuaalselt kuuluvad tema parimate saavutuste hulka pronksmedal juunioride EM-il (2009), hõbemedal U23 EM-il (2013) ja pronksmedal universiaadil (2015).
Ta on saanud juunioride maailma karikasarja kokkuvõttes 2010. aastal 5. koha ja maailma karikasarja grand prix ' etapil 2022. aastal 2. koha.
Differt on tulnud 2013., 2017. ja 2022. aastal individuaalvõistluses Eesti meistriks.
2022. aasta vehklemise maailmameistrivõistlustel tuli Differt individuaalvõistluses 5. kohale.
2023. aasta Euroopa meistrivõistlustel saavutas Differt individuaalvõistluses pronksmedali.
Naiskondlik võistlus
Ta on saanud maailma karikasarja etapil 2017. aastal 3. koha.
Differt on tulnud 2010., 2011., 2013., 2017., 2018., 2019., 2021., 2022. ja 2023. aastal epeenaiskonna koosseisus Eesti täiskasvanute meistriks.
Nestor Säkki
Nestor Säkki (11. veebruar (vkj)/ 24. veebruar 1916 Kallivere, Narvusi vald, Jamburgi maakond, Petrogradi kubermang – 19. detsember 1995) oli Eesti vabatahtlik Soome poolel Talvesõjas.
Ta vahistati NKVD poolt 22. juulil 1940 ehk siis veel ajal, kui Eesti oli vormiliselt iseseisev. Erinõupidamise otsusega 8. märtsil 1941 mõisteti talle 8 aastat vangistust Kaitseliidus ja Soome sõjaväes olemise eest. Oli vangis Komi ANSV-s Vorkutlagis, vabanes 18. jaanuaril 1947. Koju ta enam ei pääsenud, tuli elama Eesti NSV-sse.
Marjanivka (Bari rajoon)
Marjanivka (ukraina keeles Мар'янівка) on küla Ukrainas Vinnõtsja oblastis Bari rajoonis. Elanike arv on 453. Pindala on 1,561 km².
Kõnnu tänav
Kõnnu tänav on tänav Tallinnas Nõmme linnaosas Raudalu asumis. Kõnnu tänav on Viljandi maanteelt algav ligikaudu 80 meetri pikkune lääneedela-idakirdesuunaline umbtänav.
Tänava endine nimi oli Kanarbiku tänav. Praeguse nime sai Kõnnu tänav 16. mail 1958. Tänav asub kunagise Raudalu kõrtsi maa-alal.
Tasujad
pisi|
Linateos põhineb samanimelisel koomiksil (Marvel Comics). Superkangelastest on filmis Raudmees, Hulk, Thor ja Kapten Ameerika.
Maailma Kuninganna Maarja katedraal
Maailma Kuninganna Maarja katedraal (prantsuse keeles Cathédrale Marie-Reine-du-Monde et St-Jacques-le-Majeur, inglise keeles Mary, Queen of the World and St. James the Great Cathedral) on roomakatoliku Montréali peapiiskopkonna basiilika. See on Québeci provintsi suuruselt kolmas pühakoda, mis on ehitatud historitsistlikult uusrenessanslikus ja uusbaroklikus stiilis. 76,8 meetri kõrgune ehitis valmis 1894. aastal.
Katedraal rajati Saint-Jacquesi katedraali endisse asupaika, mis põles maha 1852. aastal. Algselt oli see Québeci suurim kirik ja oli Jaakobuse järgi nimetatud Saint Jamesi katedraaliks. Kardinal Paul-Émile Légeri palvel pühitses paavst Pius XII 1955. aastal kiriku neitsi Maarjale.
Milvi Mets
Milvi Mets (neiuna Milvi Kosk; sündinud 27. augustil 1933 Tallinnas) on eesti tekstiiliinsener.
Mari Kodres
Mari Kodres (sündinud 11. septembril 1981) on Eesti ajakirjanik.
Decaturi maakond (Georgia)
Decaturi maakond (Decatur County) on maakond Ameerika Ühendriikides Georgia osariigis.
Milvi Mets
Isiklikku
Tema abikaasa Sulev Mets (1930–2018) oli ajakirjanik, samuti on ajakirjanik poeg Margus Mets (1961). Tütar Triin Soone (1965) Lastekirjanduse Keskuse direktor.
Decaturi maakond (Georgia)
Maakonna halduskeskus on Bainbridge.
Ajalugu
Maakond moodustati 1823. aastal.
Rahvastik
Elanike arv oli 2010. aasta rahvaloenduse järgi 27 842.
Rahvaarvu muutus (hinnanguline 1. juuli seisuga) :
Geraldton
Geraldton on sadamalinn Lääne-Austraalias.
Geraldton asub 424 km Perthist põhja suunas.
pisi|tühi|Geraldton
Romantikud (film)
"Romantikud" on 1962. aasta Eesti telemängufilm. Filmi režissöör on Virve Aruoja. Filmi tootsid Eesti Telefilm ja Tallinna Televisioonistuudio. Film pole füüsiliselt säilinud.
Ambla kultuurikeskus
Kultuurikeskuse alla kuuluvad Aravete kultuurimaja, Ambla kultuurimaja ja noortekeskused.
Kultuurikeskuse juhataja on Triin Väin.
Bella Hadid
Isabella Khair Hadid (sündinud 19. oktoober 1996 Washingtonis) on Ameerika modell. 2016. aastal valis Model.com ta aasta modelliks.
Lapsepõlv ja haridus
Bella Hadid sündis Washingtonis, kuid ta lapsepõlv möödus California osariigis Los Angeleses. Tema isa Mohamed Hadid on kinnisvaraarendaja ning ema Yolanda Hadid endine modell. Bellal on vanem õde Gigi, kes on samuti kuulus modell, ja noorem vend Anwar. Tal on ka kaks vanemat poolõde, Marielle ja Alana.
2014. aasta sügisel kolis Hadid New Yorki ja hakkas Parsonsi disainikoolis fotograafiat õppima. Enne kooli algust liitus ta IMG modelliagentuuriga. Kui tema modellikarjäär sai hoo sisse, jättis ta õpingud pooleli, et keskenduda täielikult oma karjäärile.
Karjäär
2017. aastal oli ta ajakirja Forbes andmetel enim teenivate modellide seas üheksandal kohal. Ühtlasi oli ta ka edetabelis noorim, teenides 21-aastaselt aastas 6 miljonit dollarit.
Isiklikku
Bella Hadid oli aastatel 2015–2016 suhtes kanada laulja The Weekndiga ka on osalenud laulja muusikavideotes. 2018. aastal sai paar uuesti kokku, kuid suhe purunes uuesti aasta hiljem.
2012. aastal diagnoositi Bellal, tema emal ja vennal krooniline Lyme'i tõbi ehk puukborrelioos. Ta on oma haigusest ka palju avalikult rääkinud ning püüdnud inimeste teadlikkust selle haiguse kohta tõsta.
Viited
__SISUKORDEES__
Käru tänav
Käru tänav on tänav Tallinnas Kesklinna linnaosas Kitsekülas asumis. Käru tänav on Saku tänavalt algav ligikaudu 270 meetri pikkune lõunaedela–põhjakirdesuunaline umbtänav.
Käru tänav sai nime 19. detsembril 1997. Tänav on saanud nime Käru raudteepeatuse järgi.
Turba-sõlgsamblik
Turba-sõlgsamblik ehk turbasõlik (Lichenomphalia umbellifera, sünonüümid Phytoconis ericetorum, Omphalina ericetorum) on liik samblikke.
Ta on väheseid samblikke kellel seenkomponendiks on kandseen.
Eestis kasvab, kuid haruldane.
Marc-André Gragnani
Marc-André Gragnani (sündinud 11. märtsil 1987 L'Île-Bizardis, Quebecis) on Kanada jäähokimängija, kes mängis kaitsjana Rootsi kõrgliiga klubis Djurgårdens IF.
Ta alustas jäähoki mängimist Quebec Major Junior Hockey League'i klubis P.E.I. Rocket.
2005. aastal valis Buffalo Sabres ta NHL-i draft'is 98. valikuna. Sabresi meeskonnas debüteeris ta NHL-is hooajal 2007–08. Sabresi meeskonnas mängis ta kokku neljal hooajal, kuid aastatel 2008–2011 põhiliselt Sabresi farmklubi Portland Piratesi ridades AHL-is. Hooajal 2010–11 pälvis ta AHL-i parimale kaitsjale antava Eddie Shore'i auhinna. Ta valiti samal hooajal AHL-i sümboolsesse koosseisu.
NHL-is on ta mänginud veel Vancouver Canucksi (2011–12), Carolina Hurricanesi (2012–13) ja New Jersey Devilsi meeskonnas (2015–16).
KHL-is debüteeris ta hooajal 2013–14 Praha Levi meeskonnas. Hooajal 2014–15	mängis ta Šveitsi klubis SC Bern. Pärast seda mängis ta veel ühe hooaja Põhja-Ameerikas, naastes KHL-i hooajal 2016–17, kui liitus Minski Dinamoga. 2017–18 põhihooajal andis ta KHL-is kõikidest kaitsemängijatest enim väravasööte (kokku 29). Samal hooajal osales ta KHL-i tähtede mängul. Hooajal 2018–19 mängis ta Kunluni Red Staris, kuid naasis seejärel Minski Dinamosse.
2021. aasta veebruaris liitus ta Djurgårdensiga. "Backförstärkning till herrlaget". difhockey.se.
Külmaveski allikad
Külmaveski allikad on kaitstavad allikad Lääne-Viru maakonnas Vinni vallas Kunda jõe paremal kaldal.
Need on kolm tõusuallikate rühma, millest üks rühm moodustab allikajärviku. Allikate ala on u 250 m pikk ja 150 m lai.
Basel II
Basel II on Baseli pangajärelevalve komitee loodud kapitali adekvaatsuse raamistik, mis on suunatud pankadele. Basel II kinnitati 2004. aastal ning see jõustus 1. jaanuaril 2007.
Esimese samba krediidiriski hindamine
Krediidiriski saab hinnata kahel viisil: standardmeetodil ja sisereitingutel põhineval meetodil. Standardmeetodi kohaselt on nõuded klassifitseeritud varaklassidesse tehingu vastaspoole põhjal. Iga varaklassi kohta rakendatakse etteantud riskikaal, mis on üldjuhul vahemikus 0–150%. Kasutada tohib reitinguagentuuride krediidireitinguid, mis on Finantsinspektsiooni poolt heaks kiidetud. Sisereitingupõhisel meetodil on kaks alamkäsitlust: täiustatud ja põhivariant. Täiustatud variandi puhul saab turuosaline määratleda krediidiriski parameetrid vastavalt sisehinnangule. Põhivariandi puhul asetatakse krediidiriski mõõtmise meetodid kooskõlasse Bail II-ga.
Kapitalinõuete arvutamiseks on neli krediidiriski parameetrit:
Põhivariandi puhul on krediidiriski parameetrid regulatiivselt sätestatud, v.a maksejõuetuse tõenäosus.
Esimese samba operatsiooniriski hindamine
Operatsioonirisk tähendab saada kahju sisemiste protsesside tõttu. Nendeks võivad olla inimeste tegevused, süsteemi ebaadekvaatsus või mittetoimimine ja välised tegurid. Operatsiooniriskid võivad olla näiteks pettused, varade kahjustamine, tööõnnetused, infosüsteemide vaed jms. Turuosalisel on võimalik valida kolme meetodi vahel: baasmeetod, standardmeetod ja täiustatud mõõtmistel põhinev meetod. Baasmeetodi kasutamisel korrutatakse viimase kolme aasta keskmise põhitegevuse puhastulu koefitsiendiga (15%). Standardmeetodi puhul tuleb turuosalisel jagada oma äritegevused kaheksaks liiniks, kus äriliini kolme aasta keskmine puhastulu korrutatakse etteantud koefitsiendiga. Nende liitmisel saadakse operatsiooniriski kapitalinõue. Täiustatud mõõtmisel põhineva meetodi puhul tuleb taotleda Finantsinspektsioonilt vastav luba. Luba on võimalik saada seadusega sätestatud nõuete miinimumtäitmisel.
Esimese samba tururiski hindamine
Kõige rohkem kasutatakse tururiski hindamisel VaR-mudelit. Mudeli abil hinnatakse võimalikke rahalisi kaotusi ettevõttes. VaR-i abil arvutatakse kokku rahalised väljaminekud, mille tasateenimist ennustatakse X protsendilise tõenäosusega t päeva jooksul. X-i väärtus on tavaliselt 1%, 2,5% või 5%. Tasateenimise periood on tavaliselt üks päev, kaks päeva, kümme päeva või üks kuu.
Teise samba tururiski hindamine
Basel II teine sammas jaotab krediidiriski kahte kategooriasse: süstemaatiliseks ja idiosünkraatiliseks. Süstemaatiline risk tähendab ootamatuid muutusi makromajanduses ja finantsturgudel laenuvõtjate tingimusel. Idiosünkraatiline risk tähendab üksikute ettevõtetega seotud riskide mõju.
Basel II teine sammas tagab selle, et kõik turuosalise tegevusest tulenevad riskid oleksid kapitaliga seotud. Samba eesmärk on soodustada riskijuhtimise arengut ja korraldada suhtlust Finantsinspektsiooni ja turuosaliste vahel. Basel II teine sammas kohustab turuosalisi välja töötama sisemised meetodid, protseduurid ja süsteemid. Teine sammas jaotatakse kolmeks komponendiks: sisemise kapitali adekvaatsuse tagamise protsess (ICAAP), järelevalve hinnang (SREP) ning adekvaatsete juhtimistavade ja sisekontrollide rakendamine.
Sisemise kapitali adekvaatsuse tagamise (ICAAP) põhiprintsiibid on järgnevad:
Finantsinspektsioon hindab turuosalise sisemise kapitali adekvaatsuse tagamise protsessi sobivust ning juhtimisprotsesside ja sisekontrollide adekvaatsust. Järelevalveline hinnang aitab veenduda, et turuosalise kõik riskid on kaetud kapitaliga.
Kolmanda samba tururiski hindamine
Basel II kolmas sammas sätestab kapitali adekvaatsust ja juhtimist puudutava teabe avalikustamise nõuded. Nõuded tagavad turuosaliste tegevuse usaldusväärsuse kogu turu finantsstabiilsuse. Kolmanda samba põhjal tagatakse turuosaliste kapitaliseerituse nõue turudistsipliini rakendamise kaudu.
2022. aasta meeste võrkpalli Euroopa liiga
2022. aasta võrkpalli Euroopa Liiga oli 18. korda toimunud meeste võrkpalli Euroopa Liiga, kus osales 17 Euroopa meeste võrkpallikoondist. Euroopa Liiga on jagatud kahte tugevusgruppi: Euroopa Kuldliiga ja Euroopa Hõbeliiga.
Turniir toimus 24. mai–19. juunil 2022.
Pimeduse rüütli taastulek
pisi|
2022. aasta meeste võrkpalli Euroopa liiga
Alagrupiturniiri protseduur
Edasipääseja selgitamine:
Pimeduse rüütli taastulek
"Pimeduse rüütli taastulek" (inglise keeles The Dark Knight Rises) on 2012. aastal valminud Ameerika Ühendriikide mängufilm superkangelasest Batmanist, mille režissöör on Christopher Nolan. Bruce Wayne'i kehastab Christian Bale.
2022. aasta meeste võrkpalli Euroopa liiga
Alagrupiturniir
A-alagrupp
Allikas: CEV arhiiv
B-alagrupp
C-alagrupp Allikas: CEV arhiiv
Finaalturniir
Allikas: CEV arhiiv
Alagrupiturniir
A-alagrupp Allikas: CEV arhiiv
B-alagrupp Allikas: arhiiv
Õiglase kaubanduse nädal
pisi|Õiglase kaubanduse logo Õiglase kaubanduse nädal on loodud arengumaade talunike ja väiketootjate seisundi parandamiseks ning õiglaste võimaluste loomiseks. Nädala raames viiakse inimesi kurssi õiglase kaubanduse ehk Fairtrade'i kaubamärgiga. Teemanädalat peetakse Eestis oktoobri viimasel nädalal, esmakordselt tehti seda 2007. aastal. Õiglase kaubanduse nädala eestvedaja on MTÜ Mondo.
Estelle Reiner
Estelle Reiner (neiuna Estelle Lebost; 5. juuni 1914 Bronx – 25. oktoober 2008 Beverly Hills) oli USA näitleja.
Ambla kultuurimaja
Kultuurimaja juhataja on Ruth Uutar.
Õiglase kaubanduse nädal
Õiglase kaubanduse nädal on just parim aeg soetada tooteid, mille tootmisega tekitatud kahju keskkonnale, loomadele ja inimestele on võimalikult väike.
Õiglase kaubanduse nädal 2017
2017. aastal peeti õiglase kaubanduse nädalat 23.–29. oktoobrini. Kõigil on võimalus sellest nädalast osa võtta ning sellesse panustada, ostes Fairtrade'i kaubamärgiga tooteid. Nädal on avatud kõigile ja osaleda saavad nii koolid, väikeettevõtjad, poeketid, kohvikud kui ka paljud teised. Õiglase kaubanduse nädala raames viiakse läbi raadiomäng ja viktoriin, levitatakse teemakohaseid materjale ja antakse intervjuusid. MTÜ Mondo paneb kokku ka õiglase kaubanduse ostukorvid ja võrdleb õiglase kaubanduse toodete kättesaadavust jaekaubanduses.
Õiglase kaubanduse nädalad Eestis
2007. aastal toimus õiglase kaubanduse nädal Eestis esimest korda. Korraldati mitu aktsiooni. Näiteks külastas nädala raames Eestit farmer John Kanjagaile, kes on Aafrika ühe kõige vanema kohviühistu ekspordijuht. John Kanjagaile käis ka Riigikogus, kus tutvustas õiglase kaubanduse kohvi ja julgustas kõiki seda jooma. Samuti külastasid Eestit Hollandi õiglase kaubanduse süsteemi edendajad, kes rääkisid õiglase kaubanduse kohvihommikul eestlastele oma kogemustest. Jae- ja toitlustusettevõtjatel oli võimalus maitsta tollal Eestis müüdavaid Fairtrade'i märgitooteid. Esmakordselt anti välja õiglase kaubanduse sõbra tiitel, mille andis üle John Kanjagaile Avatud Eesti Fondile, mille kollektiiv on aastaid agar Fairtrade'i märgitoodete kasutaja. Audentese Ülikoolis avati nädala raames fotonäitus "Kohvi hind: pilte Nicaragua väikestest ja suurtest kohviistandustest".
2008. aastal jõudsid õiglase kaubanduse nädalal Eestisse müügile õiglase kaubanduse roosid, mis on kasvatatud Keenias Oseriani ühistus. Roose saab siiani soetada Rimi hüpermarketitest. Õiglase kaubanduse nädalal saabus Eestisse visiidile ka Oseriani ühistu juht Wambui Gikenye. Wambui Gikenye külastas Riigikogu ja Tallinnas Rimi hüpermarketeid. Õiglase kaubanduse nädala raames kinkis Rimi oma külastajatele 1500 Fairtrade'i märgiga roosi.
2009. aastal külastas Eestit õiglase kaubanduse nädala raames Kamerunist pärit puuvillakasvataja Oumarou Gadjere, kes rääkis jaekaupluste töötajatele oma kogemustest. Infotund toimus ka Tartus. Oumarou Gadjere külastas ka Riigikogu, kus kohtus Aafrika sõprusrühma liikmetega. Nädala raames toimusid erinevad üritused nii Tallinna, Tartu kui ka Pärnu poodides.
2010. aastal, vahetult enne õiglase kaubanduse nädala algust, külastasid Eestit kaks suhkrutootjat Malawist. Nad kutsusid inimesi üles mõtlema, mida nad ostavad, ning soovitasid eelistada siiski õiglase kaubanduse märgiga tooteid.
2011. aastal oli nädala eesmärgiks kauplustes ja kohvikutes rohkem esile tõsta Fairtrade'i märgiga tooteid. Kampaania raames oli võimalik Fairtrade'i märgiga tooteid osta soodushindadega. Näiteks Prisma Peremarket pakkus oma poodides Fairtrade'i märgiga tooteid tavahinnast 10% soodsamalt. Kampaanias osalesid Tallinna, Tartu, Pärnu, Rakvere, Narva ja Kärdla kauplused ja kohvikud.
2012. aastal esitleti Prisma Peremarketites Fairtrade'i märgiga tooteid.
2016. aastal tutvustasid MTÜ Mondo vabatahtlikud nii Prisma Peremarketites, Rimides kui ka Tallinna ja Tartu Kaubamajas õiglast kaubandust ja märgiseid. Jagati ka nõu ja materjale. Oma teadmisi sai proovile panna õiglase kaubanduse teemalises viktoriinis, mängida sai Kuku hommikumängu ja vastata Bioneer.ee küsimustele. pisi|Õiglase kaubanduse märgistusega banaanid
Ožtakiai
Ožtakiai on küla Leedus Telšiai rajoonis Varniai vallas. Küla asub Žemaidi kõrgustikul merepinnast 175,5 meetri kõrgusel, seal asub Varniai regionaalpargi halduskeskus. Külas on kultuurimaja ja raamatukogu.
Küla nimi oli aastani 1973 Vaštakės. Küla edelaosa asustasid varasematel aegadel juudid. Aastast 1969 oli küla kohaliku kolhoosi keskasulaks. Leedu taasiseseisvumisel kolhoosi laiali ei saadetud, selle asemele moodustati kolm põllumajandusseltsi.
Souleymane Ndéné Ndiaye
pisi|Souleymane Ndéné Ndiaye (2008) Souleymane Ndéné Ndiaye (sündinud 6. augustil 1958 Kaolack) on Senegali poliitik, kes oli 30. aprillist 2009 3. aprillini 2012 Senegali peaminister.
Võsu-liivsibul
Võsu-liivsibul (Jovibarba sobolifera) on paksuleheliste sugukonna liivsibula perekonda kuuluv mitmeaastane sukulent.
Souleymane Ndéné Ndiaye
Souleymane Ndéné Ndiaye kuulub Senegali Demokraatlikku Parteisse. Ta on Demokraatliku Partei poliitbüroo ja täitevkomitee liige. Ta on hariduselt jurist.
Võsu-liivsibul
Kirjeldus
Taime kõrgus 10–25 cm. Juurmine lehekodarik tihe, sibulakujuline, koosneb äraspidimunajatest lihakatest lehtedest. Taim paljuneb vegetatiivselt rohkete noorte lehekodarike moodustumise teel. Õisikuvars näärmekarvadega ja süstjate lehtedega. Kroonlehed näärmekarvadega, ripsmelise servaga, andurjalt väljaulatuva ripsmelise keskrooga.
Souleymane Ndéné Ndiaye
2002 valiti Ndiaye Guinguinéo linnapeaks ja sellel ametikohal on ta tänapäevani. Ta on olnud Senegali presidendi Abdoulaye Wade'i pressiesindaja ja erinõunik. Minevikus on ta olnud ka Edela-Senegalis asuva Faticki piirkonna piirkonnanõukogu esimene asepresident.
Võsu-liivsibul
Kasvukoht
Eestis levinud peamiselt Kagu-Eesti liivastes männikutes ja nõlvadel.
Souleymane Ndéné Ndiaye
9. märtsist 8. augustini 2005 oli ta tööminister ja seejärel, alates 9. augustist kuni 2007. aastani presidendi kabinetiülem. 2007. aasta parlamendivalimistel valiti ta Senegali Rahvusassamblee saadikuks Sopi koalitsiooni nimekirjas, mis kogus 69% häältest ja võitis 150 kohast 131. Selle koalitsiooni juhtiv erakond oli Senegali Demokraatlik Partei. 19. juunil 2007 määrati Ndiaye keskkonna- ja looduskaitseministriks Cheikh Hadjibou Soumaré valitsuses, aga juba 5. juulil määrati ta meremajanduse riigiministriks. Tema haldusala laiendati 3. detsembril 2007, allutades sellele kalapüügi, ja hiljem laiendati seda veel meretranspordi võrra.
2009. aasta märtsis toimunud kohalikel valimistel valiti Ndiaye tagasi Guinguinéo linnapeaks. Sopi koalitsioon sai nendel valimistel tugevasti lüüa ja Ndiaye oli üks väheseid koalitsiooni linnapäid, kes tagasi valiti. Üldise halva valimistulemuse tõttu astus peaminister Soumaré tagasi. President Wade määras Ndiaye 30. aprillil 2009 uueks peaministriks.
Kuulujuttude järgi tahtnud president algul määrata peaministriks oma poja Karim Wade'i, kes oli kandideerinud kohalikel valimistel pealinnas Dakaris, kuid seal võitis valimised opositsioon, kuigi ka Karim Wade sai koha linnavolikogus. Avalikkuse silmis oli tulemus siiski presidendi pojale alandav ja sellepärast ei sobinud teda peaministriks määrata.
3. aprillil 2012 nimetas uus president Macky Sall Ndiaye asemel valitsusjuhiks Abdoul Mbaye.
Konnavere allikad
pisi|Konnavere allikad Konnavere allikad on kaitstavad allikad Lääne-Viru maakonnas Tapa vallas Valgejõe oru parempoolsel nõlval. Oru nõlval on u 50 m pikkune lõik, kus on tõusu- ja langeallikaid.
LTT
LTT võib tähendada järgmist:
Maadlus 1920. aasta suveolümpiamängudel
Maadlus 1920. aasta suveolümpiamängudel toimus Belgias Antwerpenis.
Medalialad
Nii Kreeka-Rooma kui ka vabamaadluses võisteldi viies kaalukategoorias: kuni 62 kg, kuni 67,5 kg, kuni 75 kg, kuni 82,5 kg ja üle 82 kg.